sukhrobnurali/uzbek-legal-corpus huggingface dataset:
RESPUBLIKA KORXONALARI, TAShKILOTLARI VA MUASSASALARIDAN PUL TUShIMI TUShIShI USTIDAN NAZORATNI TAʼMINLASh ChORA-TADBIRLARI TOʻGʻRISIDA
(resolution, 2000-03-24)

Oʻzbekiston Respublikasi Prezidentining “Oʻzbekiston Respublikasining milliy valyutasini muomalaga kiritish toʻgʻrisida” 1994-yil 16-iyundagi Farmoniga, Vazirlar Mahkamasining “Oʻzbekiston Respublikasining milliy valyutasini joriy etishga oid tashkiliy chora-tadbirlar toʻgʻrisida” 1994-yil 20-iyundagi 307-son qaroriga muvofiq hamda soʻm va soʻm-kuponlardagi tushumlarning sotilgan tovarlar va xizmatlarga mos ravishda oʻz vaqtida va toʻliq topshirilishini tezkorlik bilan nazorat qilishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Markaziy bankining tijorat banklarining tuman, shahar muassasalari huzurida tovar sotishdan va pulli xizmatlar koʻrsatishdan tushgan pul tushumlari tushishining ahvolini nazorat qilish boʻyicha komissiyalar tuzish hamda ushbu komissiyalar tarkibiga Oʻzbekiston Respublikasi Milliy xavfsizlik xizmati, Ichki ishlar vazirligi, Davlat soliq qoʻmitasining vakolatli va bilimdon vakillarini kiritish toʻgʻrisidagi takliflari qabul qilinsin. 2. Quyidagi vazifalarni hal etish koʻrsatib oʻtilgan komissiyalar faoliyatining asosiy yoʻnalishlari qilib belgilansin; tijorat banklarining tuman, shahar muassasalari bilan birgalikda tovar sotuvchi va xizmatlar koʻrsatuvchi har qaysi korxona, muassasa va tashkilotdan soʻmlarda va “Soʻm-kupon”larda tushgan tushumlarning har kuni inkassatsiya qilinishini taʼminlash; tuman, shaharning inkassatsiya qilinadigan har qaysi korxonasi, muassasasi va tashkilotidan soʻmlarda va “Soʻm-kupon”larda tushgan tushumlarni tezkorlik bilan hisobga olish va tahlil qilish; inkassatsiya qilinadigan har qaysi obyektdan — doʻkondan, savdo markazidan, xizmat koʻrsatish sohasi korxonasidan har kuni tushadigan tushum summasini ularning 10—15 kun oldin har kuni topshirgan tushum summasi bilan qiyoslab tahlil qilishni amalga oshirish; tushgan tushumni qabul qilib olish yoki rad etish mumkinligi, shuningdek, sotilgan tovarlar va koʻrsatilgan xizmatlarning taqdim etilgan summaga muvofiq kelishini tezkorlik bilan tekshirib koʻrish zarurligi toʻgʻrisida qaror qabul qilish; tushumlarni inkassatsiya qilishning belgilangan tartibini buzish hollari aniqlangan taqdirda amaldagi qonunchilikka muvofiq choralar koʻrish. Ushbu ish tartibi 1994-yil 1-iyuldan boshlab joriy etilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Oʻzbeksavdo” uyushmasi, Oʻzbekbirlashuv, savdo tarmoqlariga ega boʻlgan, shuningdek, aholiga pulli xizmatlar koʻrsatuvchi vazirliklar va idoralarning rahbarlari ushbu qaror talablarining qatʼiy bajarilishini hamda tuzilgan komissiyalarning samarali faoliyat koʻrsatishiga amaliy yordam berishni taʼminlasinlar. 4. Oʻzbekiston Respublikasi Vazirlar Mahkamasining 1993-yil 19-noyabrdagi 561-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Respublika komissiyasi raisi A.M. Mutalov zimmasiga yuklansin.
Boshoqli donning 1994-yil hosilidan belgilangan davlat buyurtmasi hajmlaridan ortiqchasini xoʻjaliklar tomonidan sotish tartibi toʻgʻrisida
(resolution, 2021-02-22)

Boshoqli don ekinlari yetishtirishda jamoa xoʻjaliklari, davlat xoʻjaliklari, ijara, fermerlik va boshqa xoʻjaliklarni ragʻbatlantirish maqsadida Vazirlar Mahkamasi qaror qiladi: 1. “Oʻzdonmahsulot” davlat korporatsiyasiga respublika xoʻjaliklaridan boshoqli donning belgilangan davlat buyurtmasi hajmlaridan ortiqchasini (ularni xarid qilish hajmlaridan 75 foizidan ortigʻini) erkin shartnoma narxlarida xarid qilishga ruxsat etilsin. “Oʻzdonmahsulot” davlat korporatsiyasi shartnomalar tuzishni 10 kun muddatda yakunlasin, keyinchalik esa xoʻjaliklardan donni shartnoma narxlariga muvofiq xarid qilishni taʼminlasin. 2. Mazkur qarorning bajarilishini nazorat qilish I.X. Joʻrabekov zimmasiga yuklansin.
AHOLIGA SOTILADIGAN AVTOMOBIL BENZINI ChAKANA NARXLARINI VA YOʻLOVChI TAShISh TRANSPORTI XIZMATLARINING TARIFLARINI OʻZGARTIRISh TOʻGʻRISIDA
(resolution, 1994-09-08)

Respublikaga keltirilayotgan yoqilgʻi resurslari narxlarining oshib borayotganligi munosabati bilan hamda yoʻlovchi tashish transportining barqaror ishlashini taʼminlash maqsadida Vazirlar Mahkamasi qaror qiladi: 1. 1934-yilning 1-iyulidan boshlab aholiga sotiladigan avtomobil benzinining chegaralangan chakana narxlari hamda shaharda va shahar atrofiga qatnaydigan yoʻlovchi tashish transporti xizmatlarining tariflari ilovaga muvofiq belgilansin. 2. Respublika aholisining ayrim toifalariga ilgari qabul qilingan qarorlarga muvofiq berilayotgan amaldagi imtiyozlar saqlab qolinsin. 3. Oʻzbekiston Respublikasi Moliya vazirligi uch kun muddatda mazkur qarorga ilovaga muvofiq yangi chakana narxlar va tariflar preyskurantlarini tasdiqlasin hamda barcha manfaatdor vazirliklar, idoralar, korxonalar va tashkilotlarga yetkazsin. 4. “Oʻzdavneftmahsulot” birlashmasi, uning joylardagi organlari avtomobil benzinini naqd pulga sotadigan avtomobil benzini quyish stansiyalaridagi avtomobil benzini qoldiqlarini 1994-yil 1-iyuldagi holatga koʻra qayta baholab chiqsinlar hamda qayta baholashdan tushgan mablagʻlarni oʻzlarining aylanma mablagʻlarini koʻpaytirishga yoʻnaltirsinlar. 5. Oʻzbekiston Respublikasi Vazirlar Mahkamasining 1994-yil 30-maydagi 273-son qarori bilan tasdiqlangan aholiga sotiladigan avtomobil benzinining chegaralangan chakana narxlari hamda shaharda va shahar atrofiga qatnaydigan yoʻlovchi tashish transporti xizmatlarining tariflari bekor qilinsin.
OʻZBEKISTON RESPUBLIKASI XALQ XOʻJALIGINING STRATEGIK AHAMIYATGA EGA BOʻLGAN ALOHIDA MUHIM ENERGETIKA, SUV XOʻJALIGI VA ILMIY-SANOAT KOMPLEKSLARI OBYEKTLARINI QOʻRIQLAShNI KUChAYTIRISh TOʻGʻRISIDA
(resolution, 2005-04-07)

Shikastlanishi respublikaning ekologiyasi va iqtisodiyoti uchun ogʻir oqibatlarga sabab boʻluvchi strategik ahamiyatga ega boʻlgan alohida muhim xalq xoʻjaligi obyektlarining barqaror va xavfsiz faoliyat koʻrsatishlarini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi xalq xoʻjaligi kompleksining alohida muhim obyektlarini qoʻriqlash qanday tashkil etilganligini nazorat qiluvchi doimiy ishlaydigan Respublika idoralararo komissiya tuzilsin. Respublika idoralararo komissiyaning xulosalari va tavsiyalari tasarruflarida alohida muhim obyektlari boʻlgan vazirliklar va idoralarning bajarishlari uchun majburiy deb hisoblansin. 2. Alohida muhim obyektlarni qoʻriqlash qanday tashkil etilganligini nazorat qiluvchi Respublika idoralararo komissiyaning tarkibi ilovaga* muvofiq tasdiqlansin. 3. Respublika idoralararo komissiyaga: korxonalar va tarmoqlar rahbarlarining, shuningdek, yuqorida koʻrsatilgan obyektlarning xavfsiz faoliyat koʻrsatishlarini qoʻriqlovchi xizmatlarning javobgarliklarini oshirish yuzasidan aniq chora-tadbirlar ishlab chiqish va amalga oshirish; alohida muhim obyektlarni qoʻriqlash qanday tashkil etilganligini maxsus jadval boʻyicha tekshirish va oʻz yigʻilishlarida tegishli vazirliklar hamda idoralar rahbarlarining ushbu masalalar boʻyicha axborotlarini eshitish; Hukumat qarori qabul qilinishini talab qiluvchi masalalar boʻyicha komissiya oldiga qoʻyilgan vazifalarning mohiyatiga koʻra zarur takliflar kiritish vazifalari topshirilsin.
“GʻALLA-BANK” AKSIONERLIK-TIJORAT BANKINING FAOLIYAT KOʻRSATIShI UChUN ShART-ShAPOITLAP YaRATIShGA OID ChORA-TADBIRLAR TOʻGʻRISIDA
(resolution, 2009-05-20)

Vazirlar Mahkamasining “Oʻzdonmahsulot” davlat-aksionerlik korporatsiyasini tashkil etish va uning faoliyati masalalari toʻgʻrisida” 1994-yil 20-iyundagi 311-son qaroriga muvofiq, shuningdek, bankning normal faoliyat koʻrsatishi hamda zimmasiga yuklangan vazifalarni bajarishini taʼminlash maqsadida Vazirlar Mahkamasi qaror qiladi: 1. “Gʻalla-bank” taʼsischilari tomonidan bankning ustav fondi 8 mlrd. soʻm-kupon miqdorida eʼlon qilinganligi va ularning har birining ulushi, shu jumladan, Moliya vazirligi — 2 mlrd. soʻm-kupon, “Oʻzdehqonchiliksanoatbank” — 1, Tashqi iqtisodiy faoliyat milliy banki — 1 va “Oʻzdonmahsulot” korporatsiyasi — 4 mlrd. soʻm-kupondan iborat qilib belgilanganligi maʼlumot uchun qabul qilinsin. 2. “Gʻalla-bank” taʼsischilari bir oy muddatda taʼsis badallarini toʻlasinlar va bankning ustav fondini shakllantirsinlar. 3. “Gʻalla-bank”ning ustav fondi bank aksiyalarini sotishdan olinadigan mablagʻlar hisobiga shakllantirilishi lozimligini hisobga olib, bank Kengashi uch oy muddatda aksiyalarning chiqishini va ularning aksionerlar oʻrtasida tarqatilishini taʼminlasin. 4. “Oʻzdehqonchiliksanoatbank”: shu yilning 1-oktabrigacha “Oʻzdonmahsulot” korporatsiyasining korxona va tashkilotlarini xizmat koʻrsatish uchun ustav fondidagi tegishli ulushi bilan “Gʻalla-bank”ka bersin; “Gʻalla-bank”ka asosiy fondlar va xizmat xonalarining tegishli qismini ajratsin; 1994-yil 1-iyulgacha boʻlgan holatga koʻra “Gʻalla-bank”ka belgilangan tartibda aktivlar va passivlarni boʻlish vedomostiga muvofiq bersin. 5. Oʻzbekiston Respublikasi Markaziy 6anki: “Gʻalla-bank”ning tashkil etilishi va faoliyat koʻrsatishiga aloqador masalalarni hal qilishda amaliy yordam koʻrsatsin; “Oʻzdehqonchiliksanoatbank” va “Oʻzsanoatqurilishbank” bilan birgalikda bankni malakali mutaxassislar bilan butlashda yordam bersin. 6. “Oʻzulgurjibirjasavdo”, “Toshshaharyoʻlovchitrans”, “Oʻzbeksavdo” uyushmalari, Oʻzbekbirlashuv, “Oʻzqishloqxoʻjaliktaʼminottuzatish” davlat-kooperativ qoʻmitasi, Aloqa vazirligi “Gʻalla-bank”ni uning talabnomalari boʻyicha zarur miqdorda inventar, kompyuter texnikasi, transport va aloqa vositalari bilan taʼminlasinlar. 7. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Gʻalla-bank” ishini tashkil etish uchun zarur shart-sharoitlar yaratishda amaliy yordam koʻrsatsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy banki Boshqaruvi raisi F.M. Mullajonov zimmasiga yuklansin.
VAZIRLAR MAHKAMASINING 1992-YIL 13 IYuNDAGI 278-SON QARORINING 3-BANDINI BEKOR QILISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Avtomobilda tashish tannarxi tarkibi va korxonalarning yuqori tashkilotlar bilan oʻzaro munosabatlari tartibining oʻzgarganligi munosabati bilan Oʻzbekiston Respublikasi Vazirlar Mahkamasining 1992-yil 13-iyundagi 278-son qarorining yengil va yoʻnalishli taksi mashinalarida tashishlarga 30 foiz miqdorida cheklangan rentabellik belgilashga oid 3-bandi oʻz kuchini yoʻqotgan deb hisoblansin.
Ijtimoiy sugʻurta jamgʻarmasiga va “Oʻzdehqonchilik-sanoatbank”ka kredit resurslari ajratish toʻgʻrisida
(resolution, 2021-02-22)

Oʻzbekiston Respublikasi Prezidentining 1994-yil 16-iyundagi Farmoniga muvofiq hamda ish haqi va pensiyalarning milliy valyutada oldindan toʻlanishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Markaziy bankiga: Ijtimoiy sugʻurta jamgʻarmasiga Oʻzbekiston Respublikasi Moliya vazirligining kafolati bilan ikki oy muddatga 304,2 mlrd soʻm-kupon miqdorida foizsiz kredit; “Oʻzdehqonchiliksanoatbank”ka qishloq xoʻjaligi korxonalarida ishlayotganlarning mehnatiga haq toʻlash uchun 1994-yil 1-dekabrdan boshlab qaytarish muddati bilan 220 mlrd soʻm-kupon miqdorida imtiyozli (50 foizlik yillik foydasi bilan) kredit resurslari ajratish tavsiya qilinsin. 2. “Oʻzdehqonchiliksanoatbank” ajratilgan kredit resurslarining ikki tomonlama garov shartnomalari asosida qatʼiy maqsadlar uchun berilishini taʼminlasin.
EKSPORT IMKONIYATINI KENGAYTIRISh BORASIDA KORXONALAR FAOLIYATINI RAGʻBATLANTIRIShGA OID TADBIRLAR TOʻGʻRISIDA
(decree, 2020-09-28)

Barcha mulkchilik shaklidagi korxonalarning Oʻzbekiston Respublikasi eksport imkoniyatini kuchaytirishdan iqtisodiy manfaatdorligini oshirish maqsadida: 1. Koʻp valyuta beradigan eksport mahsuloti ishlab chiqarishni qisqa muddatlarda oʻzlashtirishni taʼminlaydigan korxonalarning sohasini oʻzgartirish, ularni texnika va texnologiya bilan qayta jihozlash orqali eksportga yoʻnaltirilgan zamonaviy ishlab chiqarishlarni tashkil qilish xorijiy sarmoyalarni keng koʻlamda jalb etgan holda davlat tomonidan qoʻllab-quvvatlashning eng muhim ustuvor yoʻnalishi deb belgilansin. 7. Oʻzbekiston Respublikasining Moliya vazirligi Davlat soliq qoʻmitasi bilan birgalikda soliq solishda ushbu Farmondan kelib chiqadigan oʻzgarishlar munosabati bilan bir oy muddat ichida budjet bilan oʻzaro hisob-kitob tartibini ishlab chiqsin. 8. Oʻzbekiston Respublikasining Vazirlar Mahkamasi bir oy muddat ichida respublikaning eksport imkoniyatini kengaytirish hamda undan foydalanish samaradorligini oshirish dasturini ishlab chiqib, qabul qilsin. 9. Oʻzbekiston Respublikasining Adliya vazirligi 10 kun muddat ichida Oʻzbekiston Respublikasining tegishli qonun va normativ hujjatlariga oʻzgartishlar hamda qoʻshimchalar kiritishga doir takliflarni tayyorlasin. 10. Mazkur Farmon 1994-yilning 1-iyulidan amalga kiritilsin.
“LOTIN YoZUVIGA ASOSLANGAN OʻZBEK ALIFBOSINI JORIY ETISh TOʻGʻRISIDA”GI OʻZBEKISTON RESPUBLIKASI QONUNINI AMALGA OShIRIShNI TAʼMINLASh YuZASIDAN DAVLAT DASTURINI TASDIQLASh TOʻGʻRISIDA
(law, 2022-07-22)

Oʻzbekiston Respublikasi Oliy Kengashining “Lotin yozuviga asoslangan oʻzbek alifbosini joriy etish toʻgʻrisida”gi Oʻzbekiston Respublikasi Qonunini amalga kiritish tartibi haqida”gi qarorini bajarish uchun Vazirlar Mahkamasi qaror qiladi: 1. Oʻzbekiston Respublikasi Oliy Kengashining “Lotin yozuviga asoslangan oʻzbek alifbosini joriy etish toʻgʻrisida”gi Oʻzbekiston Respublikasi Qonunini amalga oshirishni taʼminlash yuzasidan davlat dasturi ilovaga* muvofiq tasdiqlansin. 2. Lotin yozuviga asoslangan oʻzbek alifbosini joriy etish boʻyicha davlat komissiyasi mazkur Qonundan va davlat dasturidan kelib chiqadigan barcha vazifalarning bajarilishini taʼminlash yuzasidan vazirliklar, idoralar va hokimliklar rahbarlari bilan birgalikda tegishli chora-tadbirlar belgilasin. 3. Oʻzbekiston Respublikasi Moliya vazirligi har yilgi davlat budjetini shakllantirish chogʻida budjetdagi tashkilotlar uchun lotin yozuviga asoslangan oʻzbek alifbosini joriy etish bilan bogʻliq masalalarni hal qilishga zarur mablagʻlar ajratishni nazarda tutsin. Belgilab qoʻyilsinki, xoʻjalik hisobidagi korxonalar, tashkilotlar, ularning mulkchilik shaklidan qatʼi nazar, lotin alifbosiga asoslangan oʻzbek alifbosini joriy etish yuzasidan tegishli xarajatlarni oʻz mablagʻlari hisobidan amalga oshiradilar. 4. Mazkur qarorning bajarilishini nazorat qilish Pecpublika davlat komissiyasi, vazirliklar, idoralar va hokimliklar rahbarlari zimmasiga yuklansin.
Bolali oilalarga davlat ijtimoiy yordami tizimini takomillashtirish toʻgʻrisida
(decree, 2021-08-12)

Bozor munosabatlari shakllanayotgan sharoitda bolali oilalarga davlat yoʻli bilan madad berishni kuchaytirish, yosh avlodni tarbiyalash muammolarini hal etishda ijtimoiy kafolatlarni taʼminlash va bolalarni har tomonlama kamol toptirish maqsadida: 1. 1994-yil 1-sentabrdan boshlab bolali oilalarga davlat ijtimoiy yordamining amaldagi tizimi oʻrniga quyidagi nafaqa turlaridan iborat yagona tizim joriy etilsin: bola tugʻilganda mehnatga haq toʻlashning eng kam miqdori 70,3 foizi miqdorida bir yoʻla beriladigan nafaqa; bola ikki yoshga yetguncha uni parvarishlash uchun ishlaydigan (budjet tashkilotlarida ishlaydiganlar bundan mustasno) onalarga beriladigan har oylik nafaqa. 3. Quyidagilar pul bilan taʼminlashning asosiy manbalari etib belgilansin: bola tugʻilganda bir yoʻla beriladigan nafaqa uchun — Oʻzbekiston Respublikasi Davlat budjeti mablagʻlari; bola ikki yoshga yetguncha uni parvarishlash uchun ishlaydigan (budjet tashkilotlarida ishlaydiganlar bundan mustasno) onalarga beriladigan har oylik nafaqalar — korxonalar, muassasalar va tashkilotlarning mablagʻlari. Bunda, 2021-yil 1-sentabrdan boshlab bola ikki yoshga toʻlgunga qadar uni parvarishlash uchun ishlaydigan (budjet tashkilotlarida ishlaydiganlar bundan mustasno) onalarga beriladigan har oylik nafaqalar miqdori mehnatga haq toʻlashning eng kam miqdori 60 foizi miqdorida belgilansin. 4. Qoraqalpogʻiston Respublikasi Vazirlar Kengashiga, viloyatlar va Toshkent shahri hokimliklariga, korxonalar va tashkilotlarga: mavjud mablagʻlar doirasida bolali oilalarga beriladigan nafaqalarning belgilangan turlariga qoʻshimcha pul va qoʻshimcha imtiyozlar belgilash, ushbu maqsadlar uchun ijtimoiy jamgʻarma mablagʻlaridan toʻlaroq foydalanish; jamoat, xayriya tashkilotlarining har xil ijtimoiy yordam koʻrsatishga oid faoliyatini har tomonlama qoʻllab-quvvatlash va ragʻbatlantirish, jamiyatda insonparvarlik, xayr-ehson va rahm-shavqat gʻoyalarini yoyishga koʻmaklashish tavsiya qilinsin. 5. Oʻzbekiston Respublikasi Vazirlar Mahkamasi bir hafta muddat ichida ushbu Farmonni roʻyobga chiqarishga doir qaror qabul qilinsin.
OʻZBEKISTON RESPUBLIKASI VAZIRLAR MAHKAMASINING “VAZIRLIKLAR, DAVLAT QOʻMITALARI VA IDORALARINING UMUMIY-MAJBURIY TUSDAGI NORMATIV HUJJATLARINING HUQUQIY EKSPERTIZASI VA ULARNI DAVLAT ROʻYXATIGA OLISh TOʻGʻRISIDAGI NIZOMNI TASDIQLASh HAQIDA” 1993 YIL 17 IYuNDAGI 294-SON QARORIGA QOʻShIMcha KIRITISh TOʻGʻRISIDA
(resolution, 1997-10-09)

Budjetdan mablagʻ bilan taʼminlanadigan vazirliklar, davlat qoʻmitalari va idoralarning umumiy-majburiy tusdagi idoraviy normativ hujjatlarining huquqiy ekspertizasi uchun yigʻim toʻlanishi budjetdan qoʻshimcha mablagʻ ajratilishiga olib kelishini hisobga olib Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralarning umumiy-majburiy tusdagi idoraviy normativ hujjatlarining huquqiy ekspertizasi va ularni davlat roʻyxatiga olish toʻgʻrisidagi Nizomni tasdiqlash haqida” 1993-yil 17-iyundagi 294-son qarori quyidagi tahrirdagi 3-band bilan toʻldirilsin. “3. Belgilab qoʻyilsinki, Oʻzbekiston Respublikasining budjetdan mablagʻ bilan taʼminlanadigan vazirliklari, idoralari va davlat qoʻmitalari umumiy-majburiy tusdagi idoraviy normativ hujjatlari huquqiy ekspertizadan oʻtkazilganligi uchun yigʻim toʻlashdan ozod qilinadilar”. Qarorning ilgarigi 3-bandi 4-band deb hisoblansin.
OʻZBEKISTON RESPUBLIKASI QURILISh TAShKILOTLARINING BUDJET BILAN HISOB-KITOB QILISh TARTIBI TOʻGʻRISIDA
(resolution, 1998-02-03)

Oʻzbekiston Respublikasining 1991-yil 15-fevraldagi “Korxonalar, birlashmalar va tashkilotlardan olinadigan soliqlar toʻgʻrisida”gi Qonuniga muvofiq va Oʻzbekiston Respublikasining 1992-yil 2-iyuldagi, 1992-yil 9-dekabrdagi qonunlari bilan kiritilgan oʻzgartirish va qoʻshimchalarni hisobga olgan holda qurilish pudrat tashkilotlarining moliyaviy ahvolini, soliq va toʻlovlarning budjetga tushishini barqarorlashtirish va tashkilotlarning moliyaviy hisobotlaridagi xatoliklarni bartaraf etish maqsadida Vazirlar Mahkamasi qaror qiladi: 1. 1994-yilning 1-yanvaridan boshlab qurilish, qurilish-montaj, taʼmirlash-qurish, ishga tushirish, loyiha-qidiruv va ilmiy tashkilotlar uchun bajarilgan ish (xizmat}lar uchun budjet bilan hisob-kitob qilish tartibi belgilansin, yaʼni mazkur tashkilotlar boʻyicha soliq olish maqsadlari uchun bajarilgan ish (xizmat)dan tushum deganda bajarilgan va ular boʻyicha hisob-kitob hujjatlari taqdim etilgan ishlar, xizmatlar evaziga olingan summa tushuniladi. 2. Oʻzbekiston Respublikasi Vazirlar Mahkamasining “Oʻzbekiston Respublikasi korxonalari va tashkilotlarining budjet bilan hisob-kitob qilish tartibini qisman oʻzgartirish toʻgʻrisida” 1993-yil 18-avgustdagi 420-son qarori qurilish, qurilish-montaj, taʼmirlash-qurish, ishga tushirish, loyiha-qidiruv va ilmiy tashkilotlar uchun tatbiq etmasin.
BINOLAR VA INShOOTLAR MAJMUINI JAHON IQTISODIYOTI VA DIPLOMATIYA UNIVERSITETI BALANSIGA OʻTKAZISh TOʻGʻRISIDA
(resolution, 2021-02-22)

Konrad Adenauer nomidagi jamgʻarmaning Toshkent shahridagi vakolatxonasi ishlashi uchun zarur shart-sharoitlar yaratish, Jahon iqtisodiyoti va diplomatiya universiteti negizida ishlayotgan gʻarb mutaxassislari va missiyalari, xalqaro moliya va jamoat tashkilotlarining texnikaviy yordamidan oqilona foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi bir oy muddatda akademik H.Abdullayev koʻchasi, 47-uydagi binolar va inshootlar majmuini yon-atrofidagi joylar bilan birgalikda Jahon iqtisodiyoti va diplomatiya universiteti balansiga oʻtkazsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.Sultonov zimmasiga yuklansin.
YoShLARNING HUQUQIY TAʼLIMINI TAKOMILLAShTIRISh KOMPLEKS DASTURI TOʻGʻRISIDA
(resolution, 2021-02-22)

Huquqiy taʼlimni takomillashtirish, yoshlarning huquqiy madaniyati darajasini oshirish hamda Oʻzbekiston Respublikasida huquqiy demokratik davlat qurish uchun shart-sharoitlar yaratish maqsadida Vazirlar Mahkamasi qaror qiladi: 1. Yoshlar oʻrtasida huquqiy taʼlimni takomillashtirish Kompleks dasturi ilovaga* muvofiq tasdiqlansin. 2. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi, Adliya vazirligi, Fanlar akademiyasi ilova qilinayotgan Kompleks dasturga muvofiq zarur oʻquv-uslubiy adabiyotni tayyorlasinlar va Davlat matbuot qoʻmitasi bilan birgalikda nashr etsinlar. 3. Oʻzbekiston Respublikasi Adliya vazirligi Toshkent davlat yuridik institutida 1994/95 oʻquv yilidan boshlab: huquqshunos pedagoglar tayyorlash uchun huquqiy pedagogika fakultetini; “Davlat va huquq” mutaxassisligi oʻqituvchilarini qayta tayyorlash uchun malaka oshirish fakultetini; huquqshunoslik asoslarini chuqur oʻrgatishga ixtisoslashtirilgan huquqshunoslik litseyni tashkil etsin. 4. Kompleks dasturning ijrochilari sifatida tasdiqlangan Oʻzbekiston Respublikasi vazirliklari va idoralari bir oy muddatda dasturni oʻz vaqtida bajarish chora-tadbirlari majmuini ishlab chiqsinlar va tasdiqlasinlar. 5. Oʻzbekiston Respublikasi Moliya vazirligi Kompleks dasturda nazarda tutilgan tadbirlarni bajarish uchun zarur mablagʻlar ajratsin. 6. Mazkur qarorning bajarilishini nazorat qilish Bosh vazir oʻrinbosari M. Qoraboyev zimmasiga yuklansin.
Boshoqli don ekinlarining xarid narxlarini oshirish toʻgʻrisida
(resolution, 2022-07-22)

Jamoat xoʻjaliklari, davlat xoʻjaliklarini, ijara, fermer va boshq xoʻjaliklarni boshoqli don ekinlari yetishtirishni koʻpaytirishga ragʻbatlantirish maqsadida va moddiy-texnika resurslarining narxlari oshganligi munosabati bilan Vazirlar Mahkamasi qaror qiladi: 1. 1994-yil hosilidan boshlab boshoqli don ekinlariniig oʻrtacha xarid narxlari quyidagi miqdorlarda belgilansin: 2. Oʻzbekiston Respublikasining Moliya vazirligi boshoqli don ekinlari yangi xarid narxlarining preyskurantlarini ishlab chiqib, tegishli vazirliklar va idoralarga yetkazsin. 3. Oʻzbekiston Respublikasi Vazirlar Mahkamasining 1994-yil 12-apreldagi 205-son qarori bilan tasdiqlangan boshoqli don ekinlarining harid parxlari oʻz kuchini yoʻqotgan deb hisoblansin.